Nurste

Nurste on küla Hiiu maakonnas Hiiumaa valla lääneosas. Kuni 2017. aasta Eesti omavalitsuste haldusreformini kuulus küla Emmaste valda.

Nurste küla piirneb põhjas Metsapere, läänes Kitsa, lõunas Külaküla ja Leisu ning idas Kuusiku külaga.

Nimi
Kohanimi tuleneb sõnast nurm ja ste-liitest ning on arvatavasti pärit mandrilt. Kohanime on 1583. aastal mainitud kujul Normyste, 1605 Nurmiste, 1648 Nurmbste ja 1798 Nurste.

Loodus
Nurstet läbib Leetselja peakraav. Nurste tammik asub Kitsa külas.

Elanike arv

 Elanike arv  Aasta55  195939  197049  197956  198934  200042  201143 201947 2021

Ajalugu
Nurste kuulus ajalooliselt Emmaste mõisa alla ja asus Agapäe vakuses. 1565–1576 oli vakuses täisadrik Hinrich Wstalle (Ustall). Liivi sõja ajal toimunud venelaste rüüsteretke järel oli talu 1577 tühi. 1583 on kohal mainitud uut peremeest nimega Normyste Knutt. 17. sajandil asus piirkonnas Nurste ratsurimõis (Hoflägret Nurmis)Leo Tiik, Kohanimesid Hiiumaalt. Emmaste, Keel ja Kirjandus nr 10, 1970, lk 609. Läänemaa 1725–1726 adramaarevisjonis elas Putkaste mõisa alal talunik Nurmeste Knuth.

1835. aastal oli külas 15 talu ja elanikud said perekonnanimedeks nimed Baam, Eisdrath, Haldrik, Herm, Jesmin, Kaasik, Kilm, Kuik, Kühr, Küla, Laak, Leesma, Liik (Lieg), Lukk, Lund, Metsalo, Nurs, Oja, Rist, Saar, Tenn, Tomberg, Väljas ja Vööl. Käina kihelkonna perekonnanimede panemise raamat; EAA.1864.2.VIII-196; 1835

Nurste koosseisu kuulus 1977–1997 Kuusiku küla.

Taristu
Küla läbib Emmaste–Luidja maantee, kust algab Nurste–Kuriste tee. Külast algab Tallinna suunduv kaugbussiliin.

Kultuur
Nurstes asub baptisti kabel.

Ettevõtlus
Nurstes asub Coop Eesti tarbijate ühistu kauplus.

Viited

Kategooria:Hiiumaa valla külad